Warren Clarke

Warren Clarke (Oldham, 26 april 1947 – Beaconsfield, 12 novimber 2014)Ferstjerren wie in Britsk akteur en regisseur. Hy ferskynde yn in protte films nei in wichtige as Dim yn A Clockwork Orange fan Stanley Kunbrik. Hy hie in haadrol yn de telefyzjerige Dalziel and Pascoe.

 Libben en wurk 
Hy waard berne yn Oldham, Lancashire, as soan fan in glês-yn-leadmakker en in sekretaresse. Hy gie fan de middelbere skoalle yn Manchester ôf doe't er 15 wie en waard dêrnei kopijjonge by de Manchester Evening News. Letter lei er him ta op amateurtoaniel en trede er op yn de Huddersfield Rep foardat er full-time akteur waard. Yn dy perioade besleat er ek om syn foarnamme te feroarjen yn Warren meidat syn doetiidske freondinne in eachje op Warren Beatty hie.

Clarkes aktearkarriêre begûn oan de ein fan de jierren sechtich mei rollen yn de telefyzjedrama's Softly Softly, The Avengers, Callan, The Onedin Line, Tinker, Tailor, Soldier, Spy en de Stanley Kubrick-film A Clockwork Orange út 1971. 
Fan de jierren tachtich ôf wurke er konstant foar telefyzjeproduksjes lykas Boon, Bergerac, The Manageress en Lovejoy. Yn 1987 hie Clarke in rol yn Blackadder The Third en hy wie Oliver Cromwell yn in spesjale ôflevering fan Blackadder yn 1988.

Clarke waard ferneamder mei de liedende rol fan Detective Superintendant Andy Dalziel yn de BBC-misdiesearje Dalziel and Pascoe. Dy rige, dy't yn 1966 begûn, is basearre op boeken fan de Ingelske skriuwer Reginald Hill. Clarke foarmet in duo mei syn jongere kollega Detective Sergeant Peter Pascoe (in rol fan akteur Colin Buchanan). Clarke wie ek regisseur fan ferskate ôfleveringen fan de searje.

Yn 2002 trede Clarke op yn de film Arthur's Dyke, njonken Pauline Quirke. Fierder spile er gastrollen yn bekende telefyzjerigen lykas Midsomer Murders, Inspector George Gently en Call the Midwife. 

Syn lêste rol wie dy fan Charles Poldark yn de telefyzjesearje Poldark. Hy stoar yn de âldens fan 67 jier nei in koart siikbêd.

Clarke wenne yn Buckinghamshire en wie in fûleindich golfer en fan fan de fuotbalklup Manchester City FC. Mei syn twadde frou Michèle, mei wa't er yn 1987 troude, krige er dochter Georgia Mabel (* 1998). Ut syn earste houlik waard soan Rowan (* 1971) berne.

 Filmografy 
In kar:
 Coronation Street (1966)
 A Clockwork Orange (1971, Stanley Kubrick) – Dim
 Antony and Cleopatra (1972, Charlton Heston) – Scarus
 O Lucky Man! (1973, Lindsay Anderson)
 Firefox (1982, Clint Eastwood) – Pavel Upenskoy
 Blackadder (1982) – Oliver Cromwell
 Enigma (1983, Jeannot Szwarc) – Konstantin
 The Jewel in the Crown (minyrige) – Sophie Dixon (3 ôfl., 1984)
 Lassiter (1984) – Max Hofer
 Top Secret! (1984) – Colonel von Horst
 Wish Me Luck (1988) – Colonel Krieger
 Moving Story (1994) – Bamber
 Dalziel and Pascoe (telefyzjerige, 1996–2007) – Andy Dalziel
 Blow Dry (2001) – Tony
 Bleak House (2005) – Mr Boythorn
 The Invisibles (2008) – Syd Woolsey
 Midsomer Murders (2011) - Samuel Quested

Kategory:Ingelsk filmakteur
Kategory:Ingelsk telefyzje-akteur
Kategory:Ingelsk telefyzjeregisseur
Kategory:Persoan berne yn 1947
Kategory:Persoan stoarn yn 2014